ΗΧΟΣ FM 94.2 Μουσικό Ραδιόφωνο

Μιχάλης Παυλάκης & Στρατής Μαμαλάκης live
2024-03-15 22:00 - 23:30 (Europe/Athens) | Ταβέρνα Σκαρβέλης, Μάχης Κρήτης 46, Περιβόλια
Ο Μιχάλης Παυλάκης και ο Στρατής Μαμαλάκης στην Ταβέρνα Σκαρβέλης (Μάχης Κρήτης 46, Μισίρια).
Μαζί τους ο Στέλιος Ηλιάκης (λαούτο).
Τηλ. 698 891 5113.

Hawk live
2024-03-15 23:00 - 23:30 | Queens room, Ελευθερίου Βενιζέλου 11
Ένα δυνατό τριήμερο ξεκινάει!
O Hawk live στο Queens Room.
Τηλ. για κρατήσεις 697 282 2112.
Είσοδος για ανήλικους 20€ με αναψυκτικό.

Παύλος Μελής live
2024-03-16 08:00 - 2024-03-17 21:00 | Corina restaurant, Σαλαμίνος 13, Ρέθυμνο
To Σαββατόβραδο, παραμονή καρναβαλιού, και την Κυριακή του καρναβαλιού (από το απόγευμα) super live στο Corina Restaurant με τον Παύλο Μελή και το συγκρότημά του!
Με τους φίλους μου στην λαϊκή – κρητική ορχήστρα:
Λύρα – τραγούδι: Μπάμπης Βουλγαράκης
Λαούτο – τραγούδι: Γιάννης Συράγας
Μπουζούκι: Βαγγέλης Ματσουλιάδης

Ρεθεμνιώτικο Καρναβάλι 2024: Παιδική παρέλαση
2024-03-16 16:30 - 18:00
Παιδική παρέλαση

16:30 Συγκέντρωση των παιδιών στον Κόμβο Θεοτοκοπούλου.
17:00 Εκκίνηση με την εποπτεία των ενηλίκων. Διαδρομή: Εμμ. Πορτάλιου – Λεωφ. Κουντουριώτη – Χαρ. Δασκαλάκη.
18:15 Κατάληξη στο 3ο Γυμνάσιο-Λύκειο – Φαντασμαγορικό ανοιχτό παιδικό πάρτυ με ζωντανό μουσικό πρόγραμμα από τους XANA ZOO .
Το Ρεθεμνιώτικο Καρναβάλι συνεργάζεται φέτος για πρώτη φορά με την οργάνωση «Το Χαμόγελο του Παιδιού», οι άνθρωποι του οποίου θα δώσουν δυναμικό παρόν και θα συνδράμουν στην παιδική καρναβαλική παρέλαση.

Carnival Radio Show 2024
2024-03-16 17:00 - 2024-03-17 14:00 | Ήχος fm 94.2, Σ. Πέτρουλα 20, Ρέθυμνο, Ελλάδα
Με πάνω από 20 χρόνια παρουσίασης αυτής της εκπομπής, και μετά από μία αναγκαστική παύση 2 ετών (για τους γνωστούς λόγους), το “Carnival radio show” επιστρέφει και φέτος και είναι έτοιμο να σας παρασύρει στους πιο καρναβαλικούς ρυθμούς!!

Λίγες ώρες, πριν την έναρξη του Ρεθεμνιώτικου Καρναβαλιού, οι ραδιοφωνικοί παραγωγοί του “Ήχος fm 94,2”, έχουν ετοιμάσει για όλους εσάς, ένα ξεχωριστό και άκρως καρναβαλικό, ραδιοφωνικό πρόγραμμα.

Μείνετε συντονισμένοι στο καλύτερο ραδιόφωνο της πόλης!

Σάββατο 16 Μαρτίου 2024: 17:00-20:00
Κυριακή 17 Μαρτίου 2024: 09:00-14:00

Ρεθεμνιώτικο Καρναβάλι 2024: Νυκτερινή παρέλαση
2024-03-16 21:00 - 23:00
20:30 Συγκέντρωση καρναβαλιστών στον Κόμβο Θεοτοκοπούλου.
21.00 Εκκίνηση – Διαδρομή: Εμμ. Πορτάλιου – Λεωφ. Κουντουριώτη – Εθν. Αντιστάσεως με κατάληξη στην Πλατεία Μικρασιατών.
22:00 Live συναυλία με την Γεωργία Νταγάκη και το συγκρότημά της.
Η Γεωργία Νταγάκη επισκέπτεται το Ρέθυμνο για μια μοναδική παράσταση στην Πλατεία Μικρασιατών, αμέσως μετά την μεγάλη νυχτερινή καρναβαλική παρέλαση.
Στην πιο δημιουργική της φάση και λίγο πριν την κυκλοφορία των δυο επερχόμενων δίσκων της, η Γεωργίας Νταγάκη μας προσκαλεί σε ένα πρόγραμμα που στον πυρήνα του ισορροπούν με απόλυτο τρόπο, ο δυναμισμός, η δεξιοτεχνία το πάθος και η συγκίνηση.
Τραγούδια από την προσωπική της δισκογραφία όπως «Σύννεφο θα γίνω», «Ίδιο λάθος», «Δε λέει η καρδιά να μάθει», «Σκέτος εγώ», «Ο χορός μου» πρωταγωνιστούν στο πρόγραμμά της, δίνοντας τη σκυτάλη σε αγαπημένες διασκευές που έχει χαρακτηρίσει με την μοναδική της ερμηνεία.
Σε ανύποπτο χρόνο κατά τη διάρκεια της βραδιάς, το σκηνικό ανατρέπεται με το project «Short distance», αποδίδοντας ορχηστικές μουσικές από το δεύτερο επερχόμενο ομώνυμο ΕP της Γεωργίας, όπου για άλλη μια φορά πρωτοπορεί, συνδυάζοντας μοναδικά την Trance και την Techno μουσική με την Κρήτη… με τη λύρα να παίρνει φωτιά!
Συνοδοιπόροι:
Πάνος Γεωργοπουλος- Ηλ. Κιθάρα
Λουκάς Καλαντζάκος- Τύμπανα
Γιώργος Χριστοδουλάκος- Μπάσο, τραγούδι
Επιμέλεια ήχου: Mάκης Δρακόπουλος

Νίκος Λαγουδάκης live
2024-03-16 21:00 - 23:30 | Αλλού γι’ αλλού, Νικολάου Πλαστήρα 2, Ρέθυμνο
Σάββατο 16 Μαρτίου, ο Νίκος Λαγουδάκης με το συγκρότημα του, στο “Αλλού γι’ αλλού”!
Ώρα έναρξης: 21:00
Τηλέφωνο κρατήσεων 6974025703

Valentino live
2024-03-16 22:00 - 23:30 | Upano, Μάχης Κρήτης 149, Ρέθυμνο, Πλατανιάς
Ακόμη ένα δυνατό live έρχεται στο Upano, με τον Valentino και το συγκρότημά του!

Dj set by Nikos Souliotis
2024-03-16 22:00 - 23:30 | Queens room, Ελευθερίου Βενιζέλου 11

στριτ παρτυ του κακού χαμούλη
2024-03-16 22:00 - 2024-03-17 23:00 | Συν-τροφή, Αδαμάντιου Κοραή και Κορωναίου
Τα καρναβάλια έφτασαν και η Συν-τροφη θα το γιορτάσει με τρικούβερτο dj set .
Υποδεχόμαστε λοιπόν το Σάββατο στις 20:30 τους Hyδra που θα δώσουν μια ιδιαίτερη νότα στην βραδιά και στην συνέχεια τους Dot on earth που θα μας ταξιδέψουν με την δική τους μοναδική και μαγευτική μουσική.
Αλλά δεν τελειώνει εδώ . Την Κυριακή σας περιμένουμε ξανά το μεσημεράκι κατά τις 15:00 καθώς o dj hemo και ο dj koilo θα σημάνουν την λήξη του καρναβαλιού με ξέφρενο πάρτυ .
Για περάστε λοιπόν από Κοραή Κορωναίου γωνία ,από το μικρό μας σταυροδρόμι, να ξεβιδωθούμε λιγάκι στο χορό και να πιούμε και κάνα ποτάκι πάρα πάνω , άντε και ίσως να έχει και τίποτα να τσιμπήσουμε.
Ραντεβού στο πλακόστρωτο dance floor.

Karnavalou bar
2024-03-16 22:00 - 2024-03-17 23:30 | Συνεταιρισμός Τζεπέτο, Ρέθυμνο
𝐊𝐚𝐫𝐧𝐚𝐯𝐚𝐥𝐨𝐮𝐁𝐚𝐫 𝟐𝟎𝟐𝟒 𝟏𝟔.𝟑 & 𝟏𝟕.𝟑

Σάββατο 𝟏𝟔.𝟑 ώρα έναρξης 𝟐𝟐:𝟎𝟎
𝐊𝐎𝐈𝐋𝐎▸ χορευτικός ηλεκτρονικός αχταρμάς
𝐕𝐒𝐒𝐋𝐒▸ 𝐇𝐚𝐫𝐝 𝐠𝐫𝐨𝐨𝐯𝐞𝐬 𝐭𝐫𝐢𝐛𝐚𝐥 𝟗𝟎𝐬 𝐭𝐞𝐜𝐡𝐧𝐨
𝐊𝐄𝐄𝐏 𝐈𝐓 𝐒𝐈𝐋𝐄𝐍𝐓 𝐚𝐤𝐚 𝐋𝐨𝐬𝐭▸𝐈𝐧𝐝𝐮𝐬𝐭𝐫𝐢𝐚𝐥/𝐡𝐚𝐫𝐝 𝐭𝐞𝐜𝐡𝐧𝐨
Κυριακή 𝟏𝟕.𝟑 ώρα έναρξης 𝟐𝟐:𝟎𝟎
𝐠𝐆𝐨𝐛𝐥𝐢𝐧(𝐍.𝐅.𝐓.)▸𝐃𝐫𝐮𝐦 𝐚𝐧𝐝 𝐁𝐚𝐬𝐬
𝐏𝐢▸ 𝐅𝐮𝐥𝐥 𝐨𝐧 𝐟𝐨𝐫 𝐚 𝐩𝐬𝐲𝐠𝐫𝐞𝐬𝐬𝐢𝐯𝐞, 𝐜𝐚𝐫𝐧𝐚𝐯𝐚𝐥𝐢𝐬𝐭𝐢𝐜 𝐧𝐢𝐠𝐡𝐭
*
*
*
*
*
Ο καιρός παιρνάει γρήγορα και έφτασε κι όλας το καρναβάλι!
Για δύο μέρες, το Σάββατο 16.3 και τη Κυριακή 17.3, ανοίγουμε μόνο το βράδυ και χορεύουμε μέχρι το επόμενο πρωί!
Αυτές οι μέρες είναι κατάλληλες για ξεφάντωμα!

Ρεθεμννιώτικο Καρναβάλι 2024
2024-03-17 14:00 - 21:30
ΚΥΡΙΑΚΗ 17 ΜΑΡΤΙΟΥ 2024

Μεγάλη Παρέλαση

14:00 Κήρυξη έναρξης της Μεγάλης Παρέλασης από τον Δήμαρχο Ρεθύμνης κ. Γιώργη Μαρινάκη.

Εκκίνηση πληρωμάτων και αρμάτων του Ρεθεμνιώτικου Καρναβαλιού 2024 από τον Κόμβο Θεοτοκοπούλου.
Διαδρομή: Εμμ. Πορτάλιου – Λεωφ. Κουντουριώτη – Ηγ. Γαβριήλ έως το ύψος της οδού Κριάρη.

16:00 Ανοιχτή μουσική εκδήλωση με DJ στην πλατεία Μικρασιατών.
Συνδιοργάνωση: Καρναβαλική Ομάδα “Αλλαντάλλων”.

Τελετή Λήξης
18:30 πλατεία Αγνώστου Στρατιώτη.
Μουσική εκδήλωση με DJ.
19:30 Ένα μεγαλοπρεπές show πυροτεχνημάτων στο παραλιακό μέτωπο θα φωτίσει τον Ρεθεμνιώτικο Ουρανό με τρόπο που δεν έχει γίνει ποτέ μέχρι σήμερα!

Party Carnival του δρόμου
2024-03-17 14:00 - 22:00 | Peppers – Grill Masters, Σταμαθιουδάκη 124, Κουμπές

Αναστάσης Μπούχλης & Αντώνης Κουράκης live
2024-03-17 18:00 - 23:30 | Αλλού γι’ αλλού, Νικολάου Πλαστήρα 2, Ρέθυμνο
Κυριακή 17 Μαρτίου, ο Μπουχλης Αναστάσης και ο Κουράκης Αντώνης με το συγκρότημα τους, στο “Αλλού γι’ αλλού”!
Έναρξη: 18:00
Τηλ κρατήσεων 6974025703

Saint Patrick’s Day
2024-03-17 19:00 - 23:00 | Chaplins pub – cafe, Ε. Βενιζέλου 52, Ρέθυμνο
Saint Patrick’s Day!
Η μεγαλύτερη γιορτή της Guinness είναι εδώ!
Από 15-17 Μαρτίου, σε επιλεγμένα bars & pubs σε όλη την Ελλάδα, η διασημότερη stout σε περιμένει, για να γιορτάσουμε μαζί με αγαπημένους φίλους, καλοσερβιρισμένα Pints και με δώρο τα εορταστικά μας καπέλα!
Happy St. Patrick’s Weekend!
Sláinte!
Απολαύστε υπεύθυνα.

Saint Patrick’s Day 2
2024-03-17 19:00 - 23:00 | Antika Irish Pub, Αραμπατζόγλου 42, Ρέθυμνο

Αντώνης Μαρτσάκης live
2024-03-17 19:00 - 23:30 | ταβέρνα Πόπη, Αδελιανός Κάμπος, Ρέθυμνο
Ο Αντώνης Μαρτσάκης με το συγκρότημά του στην Ταβέρνα Πόπη.
Τηλ κρετήσεων: 2831072270 & 6973002263

Sidarta live
2024-03-17 22:30 - 23:30 | Queens room, Ελευθερίου Βενιζέλου 11
O Sidarta live στο Queens Room.
Τηλ. για κρατήσεις 6972 822112.
Είσοδος για ανήλικους 20€ με αναψυκτικό.

Καθαρά Δευτέρα στο Ρέθυμνο
2024-03-18 10:00 - 17:00
ΚΑΘΑΡΑ ΔΕΥΤΕΡΑ 18 ΜΑΡΤΙΟΥ 2024
12:00

Γεράνι – Παραδοσιακό Γερανιώτικο Καρναβάλι που περιλαμβάνει το έθιμο της παρέλασης της Καμήλας.
Αρμένοι: Αναβίωση εθίμου Μουντζουρώματος.

Γερανιώτικο καρναβάλι
2024-03-18 12:00 - 17:00 | Γεράνι
Ο πολιτιστικός Σύλλογος Γερανίου “το ΚΑΜΆΡΙ”, διοργανώνει το παραδοσιακό Γερανιώτικο καρναβάλι και την παρέλαση της καμήλας, τη Δευτέρα 18 Μαρτίου.
Μετά την παρέλαση, στο χωρο του πολιτστικού συλλόγου θα υπάρχει μπουφές με μηστίσιμα και την παραδοσιακή μακαρονάδα

Η Άννα Γαλανού σε περιοδεία στην Κρήτη για το νέο της βιβλίο
2024-03-20 18:30 - 20:30 | Εργατικό Κέντρο Ρεθύμνου, Γιαμπουδάκη 12
Για την παγκόσμια ημέρα της γυναίκας, έρχεται στο Ρέθυμνο για μία συνάντηση, η συγγραφέας Άννα Γαλανού, με αφορμή το νέο της βιβλίο.

Ρέθυμνο – 20/03

Το βιβλίο, το οποίο πραγματεύεται σύγχρονα κοινωνικά θέματα, μεταξύ των οποίων η γυναικεία κακοποίηση, κυκλοφόρησε από τις εκδόσεις Διόπτρα πριν 3 μήνες.
Έξι γυναίκες, κακοποιημένες από τον ίδιο άντρα. Θα καταφέρουν να αποδοθεί δικαιοσύνη;

Η συγγραφέας Άννα Γαλανού, με καταγωγή από τα Πεζά Ηρακλείου Κρήτης, ορμώμενη από αληθινά γεγονότα,
γίνεται η φωνή κάθε γυναίκας που έχει υποστεί οποιαδήποτε μορφή βίας.

Ζωές απέναντι: Ένα μυθιστόρημα που γίνεται φωνή για τις γυναίκες που έχουν υποστεί βία
Έξι γυναίκες, κακοποιημένες από τον ίδιο άντρα. Θα καταφέρουν να αποδοθεί δικαιοσύνη; Η Άννα Γαλανού, ορμώμενη από αληθινά γεγονότα, γίνεται η φωνή κάθε γυναίκας που έχει υποστεί οποιαδήποτε μορφή βίας.
Διαβάζουμε στο οπισθόφυλλο
Έξι γυναίκες, μια ιστορία με κοινό συνδετικό κρίκο που ενώνει όλα τα κομμάτια μιας μακριάς αλυσίδας.
Στόχος ζωής για τη Βέρα είναι να γίνει γιατρός, κι έτσι η επιτυχία της στην Ιατρική Σχολή Αθηνών την κάνει να πετάει στα ουράνια. Μαζί με τη γιαγιά της ζουν σε μια λαϊκή γειτονιά της Αθήνας και, παρότι τα φέρνουν δύσκολα βόλτα, ποτέ δεν ένιωσε να της λείπει τίποτα. Η αγάπη περισσεύει στη ζωή της, το ίδιο και η πίστη και η υποστήριξη από την κυρα-Βαρβάρα, που καμαρώνει για την εγγόνα της. Κάποια στιγμή όμως όλα γυρίζουν ανάποδα κι η Βέρα, με κομμένα φτερά, μένει μετέωρη στη μέση του πουθενά.
Μετά τον θάνατο της μητέρας της, ο κόσμος της μικρής Ρεβέκκας καταρρέει απότομα και η ζωή της αλλάζει ριζικά. Λίγα χρόνια αργότερα, κι έχοντας ως στήριγμα τη θεία της Μίνα, πηγαίνει στην Αθήνα να σπουδάσει. Πολύ σύντομα ανακαλύπτει συγκλονισμένη πως όλα όσα πίστευε ως τότε στηρίζονταν σ’ ένα μεγάλο ψέμα. Οι τραγικές αλήθειες και οι φρικτές αποκαλύψεις που μία μία βγαίνουν στο φως μοιάζουν να μην έχουν τέλος. Όλες συγκλίνουν σε ένα και μόνο πρόσωπο: αυτό που ανέκαθεν καταδυνάστευε και την ίδια.
Ένα ονειροπόλο κορίτσι είναι η Στέλλα, που όταν γνωρίζει τον μεγάλο έρωτα της ζωής της του δίνεται ψυχή τε και σώματι. Ολομόναχη καθώς είναι στον κόσμο, αγκιστρώνεται πάνω του, παραβλέποντας κενά και αντιφάσεις, και παίρνει την πιο μεγάλη και καθοριστική απόφαση για το μέλλον της: να εγκαταλείψει τα όνειρά της και να τον ακολουθήσει.
Η Ευδοκία συνεχίζει να ζει με τους εφιάλτες της, η Μίνα ματαιοπονεί πως θα μπορέσει να συγχωρήσει και να ξεχάσει, ενώ η Ελένη αντιμάχεται μια αδιέξοδη, σκληρή πραγματικότητα.
Και ένα μήνυμα…
Κακοποίηση Βία, έλεγχος, φόβος, ντροπή.
Μίλησε! Δεν είσαι μόνη σου!
Λίγα λόγια για τη συγγραφέα
Γεννήθηκα και μεγάλωσα στα Πεζά Ηρακλείου Κρήτης. Γράφω από νεαρή ηλικία και έχω ασχοληθεί με τα περισσότερα είδη του πεζού και έμμετρου λόγου: μυθιστοριογραφία, διηγήματα, ποίηση, παιδική λογοτεχνία, παραμύθια, στίχους, θεατρικά και δοκίμια. Για το έργο μου συνολικά, έχω τιμηθεί με πολλά πανελλήνια βραβεία και διακρίσεις. Από τις εκδόσεις Διόπτρα κυκλοφορούν τα τρία βιβλία της ιστορικής τριλογίας «Οι Δρόμοι της Καταιγίδας» –Θυσία, Εκδίκηση, Εξιλέωση–, η διλογία «Το τίμημα της αλήθειας» –Άλλη θάλασσα εκεί, Λιμάνια ονείρων–, καθώς και τα μυθιστορήματα Οι τρεις φωτιές, Στην Πόλη των λυγμών, Μαργκώ, Αντιμέτωποι με το χθες, Το παράπονό μου μια κραυγή, Όταν φεύγουν τα σύννεφα, Σμαράγδι στη βροχή καιΤότε που τραγουδούσαν οι θεοί.

Βραδιά αφήγησης παραμυθιών για μικρούς και μεγάλους
2024-03-20 18:30 - 22:30 | The Garage, Δημοκρατίας 53, Ρέθυμνο
Βραδιά αφήγησης παραμυθιών για μικρούς και μεγάλους!

Θα σου πω ένα παραμύθι στρογγυλό σαν το ρεβίθι
Θα σου πω ένα παραμύθι μακρουλό σαν κολοκύθι.
Από κάτω απ’ το ραδίκι, ξέχασα το παραμύθι
Όποιος το ‘βρει, να το πει, και ν’ αρχίσει απ’ την αρχή.
Κι ήμουνα κι εγώ εκεί μ’ ένα κόκκινο βρακί.

Την Τετάρτη 20 Μαρτίου οΣύλλογος καλλιτεχνών για την προώθηση της τέχνης κατ-ART-ι σε συνεργασία με το θέατρο The Garage σας καλούν να απολαύστε μια βραδιά αφήγησης με παραμύθια και ιστορίες από όλο τον κόσμο, τη λαϊκή παράδοση και τη λογοτεχνία. Θα αφηγηθούν οι «Παραμυθάδες εν πλω» (Βαλαβάνη Δήμητρα, Μπεμπλιδάκη Αγγελική, Μπλαζάκης Νίκος, Ροζάκη Στέλλα, Τζιάκη Δέσποινα), η Εύη Δήμου, η Ραλού Τατσοπούλου και «οι Παραμυθάδες της πόλης των Χανίων» (Βάνια Σταμπολάκη με τη συνοδεία του Χάρη Παπαμμανουήλ στα κρουστά) από τα Χανιά και Μαρία Τσουκνάκη, Αμάντα Γεραρχάκη, και Άλκης Πασχαλίδης από το Ρέθυμνο.
Η Παγκόσμια Ημέρα Αφήγησης είναι μια παγκόσμια γιορτή των αφηγητών. Έχει τις ρίζες της στη Σουηδία, όπου στις αρχές της δεκαετίας του 1990 διοργανώθηκε μια εκδήλωση στις 20 Μαρτίου. Η εκδήλωση αυτή ονομάστηκε “Alla berattares dag” (Όλη την ημέρα παραμυθάδες) κι έγινε δεκτή με ενθουσιασμό ενώ απέκτησε φανατικούς υποστηρικτές που διέδωσαν την ιδέα. Από εκεί έφτασε μέχρι το Περθ της Αυστραλίας όπου το 1997 αφηγητές συντόνισαν μια μεγάλη Γιορτή των Ιστοριών, διάρκειας 5 εβδομάδων.Το 2001 ξεκίνησε το σκανδιναβικό δίκτυο αφήγησης Ratatosk και η εκδήλωση εξαπλώθηκε από τη Σουηδία στη Νορβηγία, τη Δανία, τη Φινλανδία και τη Λιθουανία. Το 2003 έφτασε μέχρι τον Καναδά και άλλες χώρες, οπότε η εκδήλωση έγινε γνωστή διεθνώς ως Παγκόσμια Ημέρα Αφήγησης. Το 2005 είχε μια σπουδαία κορύφωση στις 20 Μαρτίου με γεγονότα σε 25 χώρες σε 5 ηπείρους. Από τότε, τέτοιου είδους εκδηλώσεις άρχισαν να γίνονται σε πολλά μέρη του κόσμου καθιερώνοντας το θεσμό.Στην Ελλάδα γιορτάστηκε για πρώτη φορά το 2010 από το Κέντρο Μελέτης και Διάδοσης Μύθων και Παραμυθιών.*
Την Τετάρτη 20 Μαρτίου λοιπόν, τα παραμύθια έρχονται στο Ρέθυμνο να απλώσουν την μαγεία και τις αλήθειες τους μέσα από τα στόματα και τα σώματα 11 αφηγητών από Χανιά και Ρέθυμνο.
Οι αφηγήσεις θα χωριστούν σε δύο μέρη.
Από τις 6.30 ως τις 7.30 για παιδικό κοινό και από τις 8 ως τις 9.00 για παιδιά από 8 ετών κι ενήλικες.

Η είσοδος είναι ελεύθερη για όλους!
Θα τηρηθεί σειρά προτεραιότητας.
Πληροφορίες στο τηλ.: 6946269347

* πηγή https://e-mythos-house.blogspot.com/p/blog-page_10.html

The Garage, Δημοκρατίας 53, Ρέθυμνο (απέναντι από το Μηχανολογικό)

Υπόγεια ρεύματα live
2024-03-21 21:30 - 23:30 | Monitor, Βερνάδου 21-23, Ρέθυμνο
ΥΠΟΓΕΙΑ ΡΕΥΜΑΤΑ
30 Χρόνια
στα υπόγεια

Έτος 1994, δίσκος «Ο Μάγος κοιτάζει την πόλη», πρώτο κομμάτι το «Μ’ αρέσει να
μην λέω πολλά» και έτσι, αναπάντεχα, μια παρέα από την Καλλιθέα ξεκινάει να
παίζει την μουσική της ζωντανά στο κοινό και σύντομα γίνεται γνωστή σε όλη την
Ελλάδα. Είναι τα Υπόγεια Ρεύματα.
30 χρόνια μετά, τα Υπόγεια Ρεύματα έχουν μια αδιάκοπη και πλούσια διαδρομή.
Έντεκα δίσκοι, δεκάδες συνεργασίες με πολλούς Έλληνες καλλιτέχνες &
δημιουργούς στο στούντιο και επί σκηνής, με ξεχωριστή στιγμή στην καρδιά τους τη
συνεύρεσή τους με τον Θάνο Μικρούτσικο, και χιλιάδες συναυλίες σε Ελλάδα,
Κύπρο και Ευρώπη.
Από την Υπόγεια οικογένεια πέρασαν δεκατέσσερις μουσικοί δίνοντας ο καθένας το
δικό του στίγμα που αποτυπώθηκε στην ιστορία και την εξέλιξη του συγκροτήματος.
Το πιο σημαντικό είναι ότι αυτοί οι μουσικοί ήταν και παραμένουν φίλοι
πιστοποιώντας ότι τα Υπόγεια Ρεύματα δεν είναι απλά ένα συγκρότημα αλλά ένας
ζωντανός και πολυδιάστατος οργανισμός που αλλάζει διαρκώς μορφή σε όλα τα
χρόνια της πορείας του. Πάντοτε πιστοί στις μουσικές και κοινωνικές τους αρχές
αποδεικνύουν με όλους τους τρόπους ότι παραμένουν ένα από τα σπουδαιότερα
και πιο επίκαιρα συγκροτήματα της ελληνικής ροκ σκηνής.
Από το 2015 λειτουργούν ως τρίο υλοποιώντας έναν από τους κλασικότερους και
πιο ισχυρούς σχηματισμούς ροκ μπάντας (μπάσο-κιθάρα-τύμπανα). Ο Γρηγόρης
Κλιούμης, το μακροβιότερο μέλος των Υπογείων Ρευμάτων, η φωνή και η ψυχή του
σχήματος, ο Τάσος Πέππας στα τύμπανα, με περισσότερα από είκοσι χρόνια στα
υπόγεια και ο Νίκος Γιούσεφ που ήταν στενός φίλος της ομάδας και βρίσκεται πια
επί σκηνής πάνω από δέκα χρόνια με το μπάσο και το μουσικό πριόνι του. Αυτό το
τρίο είναι από τις πιο σταθερές μορφές στην ιστορία του συγκροτήματος δίνοντας
μια διαφορετική δυναμική τόσο στο δημιουργικό σκέλος όσο και στις ζωντανές
εμφανίσεις του.
Τρεις έμπειροι μουσικοί, μία θρυλική φωνή, ένας χαρακτηριστικός ήχος, δεκάδες
αγαπημένα τραγούδια και μια Υπόγεια παρέα που καταφέρνει να ξεπερνάει
συνεχώς τα μουσικά της όρια δημιουργώντας την απόλυτη live ατμόσφαιρα σε κάθε
συναυλία.
Τα Υπόγεια Ρεύματα γιορτάζουν τα 30 χρόνια τους με νέο δίσκο που θα
κυκλοφορήσει τον Φεβρουάριο και μια μεγάλη περιοδεία σε όλη την Ελλάδα και
την Κύπρο συναντώντας πάνω και κάτω από την σκηνή τους παλιούς και νέους τους
φίλους. Συναντήστε τα και αφεθείτε στη ροή!

Γιώργος & Νίκος Στρατάκης live
2024-03-21 21:30 - 23:30 | Αλλού γι’ αλλού, Νικολάου Πλαστήρα 2, Ρέθυμνο
Πέμπτη 21 Μαρτίου, ο Γιώργος και ο Νίκος Στρατακης με το συγκρότημα τους, στο “Αλλού γι’ αλλου”!!
Τηλέφωνο κρατήσεων 6974025703

Stand up comedy με τον Κώστα Μαλιάτση
2024-03-22 21:30 - 23:30 | cineland Παντελής, Εμμανουήλ Πορτάλιου 3, Ρέθυμνο
ΠΙΑΣΤΗΚΑ
Stand up comedy με τον Κώστα Μαλιάτση!

Ο Κώστας Μαλιάτσης μετά από δέκα χρόνια κουβάλημα στην κωμική σκηνή έχει αποκομίσει πολλά… βάρη. Και τι να κάνουμε, πιάστηκε. Και ποιο άλλο καλύτερο φάρμακο υπάρχει, φυσικά, από αυτό της κωμωδίας;

Το μοναδικό stand up comedy show που επιλέγετε ξανά και ξανά, ταξιδεύει σε όλη την Ελλάδα για να μοιράσει ανακουφιστικό γέλιο από πόλη σε πόλη.

Νέα παράσταση, νέα σπαρταριστά κείμενα, από τον κωμικό που αγαπήσατε για την *ιδιαίτερη* ευγένεια του (έχουμε χρονομετρημένο ρεκόρ τα 6″ μέχρι την επόμενη βωμολοχία), την ηρεμία του (έχει κάψει δύο ντεσιμπελόμετρα) και κυρίως: την ανεκτικότητά του (και στο τέλος της ημεράς ποιόν δεν ενοχλούν οι διακοπές και τα μωρά;). Ιστορίες απο τα 90s, απροσπέλαστες παραλίες και άβολες καταστάσεις δεν είναι απλώς μερικές κωμικές περιγραφές, αλλά βάρη στην πλατή του Μαλιάτση, που ήρθε η ώρα να αφήσει κάτω. Με θόρυβο.

Παράσταση:
Παρασκευή 22/03/24
Ώρα παράστασης: 21.30
Τιμή εισιτηρίου: 12 €

Ανάδρομος Ερμής live
2024-03-22 21:30 - 23:30 | Metropolis, Νεάρχου 15, Ρέθυμνο
Ο ηθοποιός Νικόλας Φραγκιουδάκης μετά την πετυχημένη του «ζωδιακή» πορεία στο διαδίκτυο και τα viral video με τα εκατομμύρια views για τα ζώδια και το πως θα αντιδρούσαν σε διάφορες καταστασεις, παίρνει τον αστρολογικο του χάρτη και με τη σύμπραξη της τραγουδοποιού και ερμηνεύτριας Joanna Drigo, φτιάχνουν ένα πρωτότυπο stand up comedy με ζώδια και πολλή μουσική!

Ο Νικόλας με την κωμική και αστρολογική του φλέβα και η Joanna με την κιθάρα της και τη φωνή της , ζωντανεύουν όλα τα ζώδια επί σκηνής με τέτοιο τρόπο, που είτε πιστεύεις σε αυτά είτε όχι, δε μπορείς παρά να χαθείς στο σουρεαλισμό του ρεαλισμού τους.
Τι θα δούμε όμως στον ΑΝΑΔΡΟΜΟ ΕΡΜΗ?
Πως αντιδρά το κάθε ζώδιο όταν χωρίζει?
Πως αντιδρά το κάθε ζώδιο όταν τσακώνεται?
Τι πεθερά θα ήταν το κάθε ζώδιο?
Πως κάνει σεξ το κάθε ζώδιο ?
Καθώς θα παρουσιάσουν και για πρώτη φορά το καινούργιο τους τραγούδι με τον ομώνυμο τίτλο ΑΝΑΔΡΟΜΟΣ ΕΡΜΗΣ.

——————————————————
Ρέθυμνο – Παρασκευή 22/3 – 21:30 – Metropolis Bar
Γενική είσοδος: 15 ευρώ
Προπώληση μέσω more.com και στο Metropolis: 12 ευρώ
——————————————————

Παραγωγή Phat Entertainment

Θεατρική παράσταση "Για πάντα"
2024-03-23 21:00 - 2024-03-24 21:00 | The Garage, Δημοκρατίας 53, Ρέθυμνο
Το θεατρικό έργο του Μάνου Λιουδάκη
Για Πάντα
παρουσιάζει το The Garage.
«Ο ουσιαστικός θάνατος είναι ο φόβος του θανάτου».

Κι αν ερχόμαστε από το σκοτάδι και επιστρέφουμε στο σκοτάδι,
στο ενδιάμεσο μπορούμε να ζήσουμε στο φως;

Ένας νέος άντρας μπροστά σε ένα κλειστό παράθυρο. Ένας αδελφός με την ευθύνη του κόσμου όλου στις πλάτες του. Μία γιατρός που φοβάται το σκοτάδι. Και μία σερβιτόρα στα άκρα. Για πάντα;

Το θεατρικό έργο του Μάνου Λιουδάκη επιχειρεί μια βουτιά στο σκοτεινό εσωτερικό κόσμο μας, για να αναζητήσει το φως. Και αναρωτιέται..αφού οι ζωές των ανθρώπων ανατρέπονται καθημερινά, τι μπορεί να σημαίνει το «για πάντα»;

Συγγραφέας: Μάνος Λιουδάκης
Σκηνοθεσία: Ελένη Δάγκα
Σκηνικά-κοστούμια: ΒίκηΓούσιου
Μουσική: Πρόδρομος Καραδελόγλου
Σύμβουλος φωτισμών: Ίαν Ντένις
Βοηθός σκηνοθέτη: Λεωνίδας Δραμιτινός
Με τους: Βασίλη Ξενικάκη, Κοραλία Παλιεράκι και Αντώνη Παλιεράκη

Συμμετέχουν με τις φωνές τους οι: Μάνια Κατσανάκη, Σοφία Σταθάκη, Ανδρομάχη Σαπουντζή, ΓιώργοςΞενικάκης, ΛεωνίδαςΔραμιτινός, Μάνος Λιουδάκης

Φωτογραφίες: Μάνος Λιουδάκης
Video: Γιάννης Ανδρίτσιος

Από την Παρασκευή 16 Φεβρουαρίου και κάθε Παρασκευή στις 21:00, Σάββατο στις 21:00 και Κυριακή στις 19:00 απογευματινή)
Θέσεις περιορισμένες.
Κρατήσεις απαραίτητες στο τηλέφωνο 6932492752 και στοthegarageproject2015@gmail.com
Είσοδος 14€ – Μειωμένο 12€

Η παράσταση «Για Πάντα» πραγματοποιείται υπό την αιγίδα και με την οικονομική υποστήριξη του Υπουργείου Πολιτισμού και την αιγίδα του Δήμου Ρεθύμνου
Ρέθυμνο, Δημοκρατίας 53 (απέναντι από το Μηχανολογικό)

Ο Μάνος Λιουδάκηςγεννήθηκε στο Ρέθυμνο το 1979. Σπούδασε Οικονομικά στη Θεσσαλονίκη, αλλά η μεγάλη του αγάπη υπήρξε, από τα παιδικά του χρόνια, η γραφή. Ποιήματα και μικρά διηγήματά του έχουν δημοσιευθεί σε λογοτεχνικά περιοδικά. Το 2022 ήρθε σε επαφή με τον κόσμο του θεάτρου γράφοντας τους στίχους για τα τραγούδια της παιδικής παράστασης Από την πόλη έρχομαι και στην κορφή Κανέλλατου TheGarage. Την ίδια χρονιά και καθώς η δεύτερη μεγάλη του αγάπη είναι η καλλιτεχνική βιβλιοδεσία, σχεδίασε και δημιούργησε το έντυπο πρόγραμμα της θεατρικής παράστασης Η Σάντρα στο φως. Το 2023 ολοκλήρωσε το πρώτο του θεατρικό έργο με τίτλο Για Πάντα.

Προβολή ταινίας "Θυμωμένη Άννυ"
2024-03-24 20:00 - 23:00 | Κέντρο Βυζαντινών Τεχνών Ρεθύμνου, Εθνικής Αντιστάσεως 84, Ρέθυμνο
“Θυμωμένη Άννυ”
(αφιέρωμα στη ‘Γυναίκα’
Κυριακή 24 Μαρτίου 2024, στις 20:00
Η προβολή θα πραγματοποιηθεί στο “Κέντρο Βυζαντινών Τεχνών”
στην οδό Εθνικής Αντιστάσεως 84, στην παλιά πόλη του Ρεθύμνου
Η Κινηματογραφική Λέσχη Ρεθύμνου (ΚΙΝ.ΛΕ.Ρ) με αφορμή την Παγκόσμια Ημέρα Γυναίκας που εορτάζεται κάθε χρόνο στις 8 Μαρτίου, έχει προγραμματίσει για τον Μάρτιο του 2024, ένα αφιέρωμα προβολών με ταινίες από γυναίκες δημιουργούς.
Η 1η προβολή του αφιερώματος περιλαμβάνει την ταινία του 2022 με τον τίτλο “Θυμωμένη Άννυ / Annie Colère” γαλλικής παραγωγής, σε σκηνοθεσία της Blandine Lenoir.
Σύνοψη της ταινίας
Ιανουάριος 1974. Επειδή μένει κατά λάθος έγκυος, η Annie, εργάτρια και μητέρα δύο παιδιών, έρχεται σε επαφή με το Κίνημα για την Απελευθέρωση των Αμβλώσεων και της Αντισύλληψης (MLAC), το οποίο προσφέρει παράνομες αμβλώσεις κάνοντας αυτό που δεν έχει ακόμα προβλέψει η νομοθεσία. Ο αγώνας της Annie θα φέρει στο δρόμο της, συνοδοιπόρους και αντιπάλους.
Μια συγκλονιστική ταινία για το δικαίωμα μιας γυναίκας να αποφασίζει εάν θα γίνει μητέρα ή όχι!
Η ταινία ‘Θυμωμένη Άννυ’ της Blandine Lenoir, κάνει ζουμ στις προσωπικές προσπάθειες και θυσίες των μελών ενός παραρτήματος της παράνομης οργάνωσης MLAC (Mouvement pour la liberté de l’avortement et de la contraception – Κίνημα για την Απελευθέρωση των Αμβλώσεων και της Αντισύλληψης), η οποία όχι μόνο πάλεψε για τη νομιμοποίηση της διακοπής των ανεπιθύμητων κυήσεων στη Γαλλία, αλλά οργάνωσε και ασφαλείς αμβλώσεις. Μερικά από τα δικαιώματα που σήμερα θεωρούμε δεδομένα αποκτήθηκαν από άτομα που αφιέρωσαν όλη τους τη ζωή στο σκοπό αυτό και η συγκεκριμένη ταινία, αποτίει φόρο τιμής σε αυτούς τους άγνωστους ήρωες βγάζοντάς τους από την ανωνυμία.
Η ταινία απέσπασε 2 βραβεία και 3 υποψηφιότητες σε διάφορα κινηματογραφικά φεστιβάλ.
Προβάλλεται με υπότιτλους στα ελληνικά σε συνεργασία της Κινηματογραφικής Λέσχης Ρεθύμνου με το Γαλλικό Ινστιτούτο Ελλάδας.
Πρωτότυπος τίτλος: Annie Colère
Έτος παραγωγής: 2022
Είδος: Κοινωνικό δράμα
Χώρα παραγωγής: Γαλλία
Γλώσσα: Γαλλικά
Διάρκεια: 115’
Σκηνοθεσία: Blandine Lenoir
Σενάριο: Blandine Lenoir, Axelle Ropert
Ηθοποιοί: Laure Calamy, Zita Hanrot, India Hair, Rosemary Standley
Φωτογραφία: Céline Bozon
Μουσική: Bertrand Belin

Stand up comedy με τον Ζήση Ρούμπο
2024-03-29 21:30 - 23:30 | cineland Παντελής, Εμμανουήλ Πορτάλιου 3, Ρέθυμνο
Ο κωμικός Ζήσης Ρούμπος, μετά την σουρεαλιστικά ξεκαρδιστική, πρώτη παράσταση του με τίτλο «Πόζα Μηδέν», υποκύπτει στην αγάπη του στον υπερηρωικό κινηματογράφο και επιστρέφει συστήνοντας την «Σούπερ Δύναμη».
Stand Up Comedy Solo
Ζήσης Ρούμπος
«Σούπερ Δύναμη»
Ο αγαπημένος κωμικός επιστρέφει με ένα μοναδικό comedy solo & νέα κείμενα

Ο κωμικός Ζήσης Ρούμπος, μετά την σουρεαλιστικά ξεκαρδιστική, πρώτη παράσταση του με τίτλο «Πόζα Μηδέν», υποκύπτει στην αγάπη του στον υπερηρωικό κινηματογράφο και επιστρέφει συστήνοντας την «Σούπερ Δύναμη».
Σε αυτή μας μιλάει για την εποχή των υπερ-ηρώων που διανύουμε. Όχι τους σούπερ ήρωες των ταινιών αλλά όλους εμάς. Γιατί πραγματικά, χρειάζονται σούπερ δυνάμεις για να μπορέσεις να ανταπεξέλθεις στο σήμερα.
Κατά τη διάρκεια της παράστασης, το μυαλό του Ζήση Ρούμπου γίνεται roller coaster, από το οποίο περνάνε γάμος, παιδιά, σκυλιά, γατιά, γηρατειά, ταινίες, έντομα, ζώα, σεξ, social media, δράση, εκρήξεις και αγαπημένοι αντιπαθητικοί χαρακτήρες. Γιατί φυσικά κάθε καλή υπερ-ηρωική ιστορία χρειάζεται έναν κακό.
Καμιά φορά βέβαια και περισσότερους από έναν κακούς, αν τους αντέχεις φυσικά.
Εσένα ποια είναι η σούπερ δύναμη σου;

Γενική είσοδος: 12 ευρώ
Τιμή προπώλησης: 10 ευρώ

Σημεία προπώλησης:
Online μέσω more.com
Και στo ταμείο του Cineland Pantelis

Θεατρική παράσταση: Το μπουφάν της Χάρλεϋ
2024-03-31 19:00 - 21:00 | cineland Παντελής, Εμμανουήλ Πορτάλιου 3, Ρέθυμνο
«ΤΟ ΜΠΟΥΦΑΝ ΤΗΣ ΧΑΡΛΕΫ»
του Βασίλη Κατσικονούρη
με την Μαριάννα Τουμασάτου
Σκηνοθεσία : Αλέξανδρος Σταύρου

ΡΕΘΥΜΝΟ
CINELAND ΠΑΝΤΕΛΗΣ
Κυριακή 31 Μαρτίου

«Μια γυναίκα, νύχτα, έξω από το κουβούκλιο του φρουρού στον Άγνωστο Στρατιώτη, στην Πλατεία του Συντάγματος…»
Μια Ελληνίδα μάνα, γνώριμη και συγκινητική…
Μια νέα γενιά που πάντα θα επαναστατεί και πάντα πρέπει να ακούμε…

Μετά την πολύ μεγάλη επιτυχία και την θερμή ανταπόκριση του κοινού σε Θεσσαλονίκη, Κύπρο και Αθήνα, το αριστουργηματικό κείμενο του Βασίλη Κατσικονούρη ταξιδεύειστο Ρέθυμνο, για μία μοναδική παράσταση, σε μια συγκλονιστική περιοδεία, με την συγκινητική ερμηνεία της Μαριάννας Τουμασάτουκαι την σκηνοθετική καθοδήγηση του Αλέξανδρου Σταύρου.
Μια ιδιαίτερα συγκινητικά αφήγηση, μια μοναδική θεατρική εμπειρία που μας θυμίζει ότι κάθε εποχή έχει τις δικές της ανάγκες και οι νέοι θα χρειάζονται πάντα κάποιον να τους στηρίξει για να πετάνε ελεύθεροι προς το μέλλον τους, χωρίς να κινδυνέψουν και να χαθούν.
Ένας μονόλογος – κλαυσίγελος μιας γυναίκας στο μεταίχμιο μεταξύ σκληρότητας και τρυφερότητας, σοφίας και τρέλας, κωμικότητας και τραγικότητας. Μιλάει στον εύζωνα γιό της που φυλάει σκοπιά στο μνημείο του άγνωστου στρατιώτη. Απέναντι της αυτός, θέλει δε θέλει θα την ακούσει, παλιά όταν του μιλούσε η μάνα του έφευγε, τώρα είναι ανυπεράσπιστος μπροστά της.
Ανυπεράσπιστη κι αυτή, μόνο μία ομπρέλα έχει να κρύβεται από κάτω της σαν σε καταφύγιο από την πραγματικότητα. Κι όταν η πραγματικότητα δεν της ταιριάζει η ομπρέλα της τη σώζει πάλι όπως τον ακροβάτη που σχοινοβατεί.Για να συνεχίζει να ισορροπεί ξανά πάνω στο μεταίχμιο της. Στην οδυνηρή κόψη του «Πάλι καλά», ένα σχοινί πάνω στο οποίο μετεωριζόμαστε όλοι μας και κάθε μέρα.
Σε αυτόν το ρόλο ακροβατεί ερμηνευτικά η Μαριάννα Τουμασάτου. Πηγαίνει κι έρχεται στις δύο άκρες του σχοινιού πότε σαν μητέρα, πότε σαν κορίτσι.Γιατί μόνο αν πλησιάσουμε στην απόλυτη και ανιδιοτελή αγάπη, θα μπορέσουμε να ισορροπήσουμε ανάμεσα στη ζωή και σε όσα αυτή μας επιφυλάσσει.
Συντελεστές:
Ερμηνεύει: η Μαριάννα Τουμασάτου
Συγγραφέας: Βασίλης Κατσικονούρης
Σκηνοθεσία: Αλέξανδρος Σταύρου
Μουσική: Στέφανος Αδάμης
Σκηνογραφία: Ντέιβιντ Νεγρίν
Φωτισμοί: Κατερίνα Μαραγκουδάκη
Γραφιστική επιμέλεια: IndigoCreative
Φωτογραφίες: Γιώργος Καλφαμανώλης
Μακιγιάζ: Ιωάννης Μιχαλέλης

Πληροφορίες:
CINELAND ΠΑΝΤΕΛΗΣ : Πληροφορίες Τηλέφωνο 28310-29241
Ημέρες & ώρες παρατάσεων:Κυριακή 31 Μαρτίου Ωρα, 19.00
Εισιτήρια:
Α Ζώνη : 15 Euro
Β Ζώνη : 12 Euro
Τηλέφωνο επικοινωνίας/κρατήσεων: 2107012123
